Učenički dom Dora Pejačević

Trg J.F. Kennedyja 3

10000 Zagreb

Koliko je visok Alfred?

(grupna dinamika)

Morana Krstić, odgajateljica

Zagreb, travanj, 2020.

**Cilj:** razvijanje socijalnih vještina u timskom radu (grupna dinamika)

**Ishodi:**

* povezivanje učenika unutar skupine
* razvijanje empatije i poštivanja drugih
* spoznavanje važnosti usklađivanja obveza (racionalnokorištenje slobodnog vremena)

**Metode rada:** T/U/P/F (tema/uloga/publika/forma), diskusija, izlaganje, praktični rad

**Oblici rada:** rad u grupi, rad u paru, individualni rad

**Potrebni materijali**:

* boce s vodom
* marker
* papiri
* olovke
* mobiteli (učenika koji sudjeluju)

**Vrijeme rada:** 45 min

TIJEK RADA:

1. Uvodna aktivnost:

Voditeljica učenike uvodi u igru. Objašnjava im pravila, tijek igre, raspoloživo vrijeme, čitajući im uvodni dio priče (prilog 1). Ukoliko ima nejasnoća, voditeljica ih razjašnjava, a ako je sve jasno kreće štopanje vremena (40 min.)

2. Izvedbena aktivnost:

Voditeljica cijeloj grupi (minimalno 10 učenika) daje samo jedan papir sa zadatcima (prilog 2). Dok se učenici dogovaraju, tj. izvode zadatke, voditeljica svaki izvršeni zadatak provjerava te na ploču zapisuje pripadajuće bodove. Za svakih 10 bodova grupa dobiva dio informacije potrebne za rješenje igre (prilog 3).

3. Završna aktivnost:

Učenici iznose konačan rezultat (Koliko je visok Alfred?), ukoliko nisu stigli izračunati ili prikupiti dovoljan broj bodova za potpunu informaciju a surađivali su kao grupa voditeljica im može dati nekoliko dodatnih minuta da uspješno izvrše zadatak.

Prilog 1

KOLIKO JE VISOK ALFRED?

Vi ste skupina radnika u organizaciji pod nazivom “Sportitall” i vodite brigu o odijelima sportaša, koji će predstavljati grad na međunarodnom sportskom prvenstvu.

Prijavili ste se na natječaj za dobivanje sredstava iz Nacionalnog sportskog odjela. Kako bi izabrali pobjednika natječaja, financijeri su tražili od vas da pokažete primer odijela za 12 različitih sportaša (hrvača, košarkaša, dizača utega, plivača…) Faxom ste dobili informaciju o konfekcijskom broju svakog od sportaša.

No, fax ne radi ispravno i nakon duge borbe niste dobili sve informacije. Nažalost, niste uspjeli dobili informaciju o važnoj osobi, Alfredu, koji će predstavljati vaše odijelo i nositi zastavu na otvorenju prvenstva. Kako bi napravili odijelo za njega te pobijedili na natječaju, morate znati njegovu visinu, a to je moguće, jedino ako znate visine svih ostalih sportaša. Dakle, vaš zadatak je otkriti koliko je visok Alfred!

Imate 40 minuta kako bi obavili (ne)moguću misiju – izvršiti najmanje 16 zadataka dolje navedenih. Ostvarivanjem zadataka skupljate bodove. Za svakih 10 bodova dobivate neki od podataka o visini određenog sportaša.

|  |  |
| --- | --- |
| Alfred | George |
| Bernard | Henry |
| Charley | Ian |
| David | Peter |
| Edward | Kevin |
| Howard | Igor |

Na kraju, ako ste dobar tim, otkrit ćete koliko je visok Alfred ☺

Prilog 2

|  |  |
| --- | --- |
| ZADATCI:  | BODOVI: |
| 1. | Popi 10 litara vode | 7 bodova |
| 2. | Napravi uže dugo 20 metara od odjevnih predmeta | 8 bodova |
| 3. | 1 min džongliranja ☺  | 10 bodova |
| 4. | Pometi blagovaonu ili hol u domu | 7 bodova |
| 5. | Ispiši „mladež“ na najmanje 20 stranih jezika  | 5 bodova |
| 6. | Izračunaj prosječnu visinu grupe | 4 boda |
| 7. | Napravite smješnu, neozbiljnu/kreativnu grupnu fotku | 8 bodova |
| 8. | 4 osobe neka otplešu Labuđe jezero (baletnim stilom) | 6 bodova |
| 9. | Slikaj 7 različitih biljaka – navedi nazive svih biljaka | 9 bodova |
| 10. | Isprazni marker (do kraja!!!) pišući smislene rečenice  | 8 bodova |
| 11. | Criss-cross ili gender blender oblačenje 3 sudionika | 7 bodova |
| 12. | Pronađi 3 osobe iz grupe koje izgledaju kao 3 celebritia. | 4 boda |
| 13. | Ispitaj sve osobe iz grupe o savršenom odmoru. Izračunaj prosječnu udaljenost svih destinacija koristeći Erasmus+ distance calculator. Provjeri cijenu avionske karte za svaku destinaciju | 10 bodova |
| 14. | Grupno - otplešite the moonwalk dance by Michael Jackson | 9 bodova |
| 15. | Doznaj od najmanje 9 osoba na što bi potrošili 1 milion eura, da ih osvoje na Lotu | 9 bodova |
| 16. | Grupno – otpjevušite Beethovenovu 9 simfoniju | 8 bodova |
| 17. | Minimalno 5 osoba iz grupe neka se slika sa životinjom | 5 bodova |
| 18. | Napravi origami žabu | 13 bodova (za prvu) svaka sljedeća -5 bodova |
| 19. | Postaj grupnu fotku na instagram i skupi min. 30 lajkova | 9 bodova |
| 20. | 4 osobe neka kažu istu rečenicu na 4 različita narječja | 9 bodova |

**Sretno!**

Prilog 3

Henry je 5 cm viši od Iana.

David je 25 cm niži od Edwarda.

Kevin je 7 cm viši od Igora.

George i Henry su iste visine.

Edvard je 12 cm viši od Howarda.

George je 1 cm Viši od Howarda.

Igor je 170 cm.

Bernard je 23 cm viši od Charleya.

David je 5 cm viši od Charleya.

Peter je 11 cm niži od Iana.

Bernard je 10 cm viši od Alfreda.

Peter je 10 cm niži od Kevina.